Pluveleg
Pluveleg a zo ur gumun eus Breizh e kanton Mourieg e departamant ar Mor-Bihan.

Istor

Emsavadeg ar Bonedoù ruz, 31 a viz Here 1675: urzhiet e voe gant Charles d'Albert d'Ailly (dug a Chaulnes) lemel kleier Chapel an Intron-Varia e Kallag ha kas anezhe da ti gouarnour Gwened, ha rediet e voe parrezianiz Pluveleg da gas kement arm a oa gante da gastell Markiz Gemadeg e Kallag.

Dispac'h Gall 
 Melestradurezh: krouet e voe kumun Pluveleg e 1790; gant al lezenn eus an 23 a viz Eost 1790 e voe lakaet Pluveleg da benn ur c'hanton, hini Pluveleg gant peder c'humun ennañ: Bilioù, Gwezhennoù, Krugell ha Pluveleg; e Bann Josilin e oa; dilamet e voe kanton Pluveleg e 1801 ha lakaet Pluveleg e Kanton Sant-Yann-Brevele bet krouet gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Pluveleg en Arondisamant Ploermael bet krouet e 1800.
 Dekred eus ar 26 a viz Du 1790 war al le ret: embannet e voe bout mennet da nac'h al le ouzh ar Roue, ar vro hag al lezennoù gant ar person, Eudon e anv, gant Lalye, ur c'hure eus ar barrez ha gant Gayet, kure trev Sant-Albin.

Brezel-bed kentañ
 205 gwaz eus ar gumun a gollas o buhez abalamour d'ar brezel, d.l.e. 6,86 % eus he foblañs e 1911. 
Eil Brezel-bed
 Mervel a reas 63 den abalamour d'ar brezel, 18 anezhe a voe lakaet d'ar marv d'an 12 a viz Gouhere 1944 e Kerihuel gant ar Milis.
 D'ar 16 a viz Mae 1945 e voe kavet korfoù marv eizh den eus ar gumun, izili eus ar Rezistañs, bet boureviet, lazhet ha mañsonet d'an 13 a viz Gouere 1944 gant al lu alaman e kreñvlec'h Pentevr e Sant-Pêr-Kiberen.
Brezelioù didrevadenniñ
 Daou vilour ag ar gumun a varvas e Brezel Aljeria.

Monumantoù ha traoù heverk 
 Kastell an Halegoed.
 Kastell Kallag.
 Monumant ar re varv er vourc'h.
 Monumant ar re lakaet d'ar marv.

Douaroniezh

Emdroadur ar boblañs abaoe 1962

Melestradurezh

Tud

Gevelliñ

Sport

Marc'hhouarnerezh
 Marc'hhouarnerezh e Pluveleg
 Grand-Prix Pluveleg-Mor Bihan

Tro Bro-C'hall e Pluveleg
 12 a viz Gouere 1982 :
 9 tennad-hent Tro Bro-C'hall etre an Oriant ha Pluveleg (a-benn d'an eur dre skipailh) ; trec'h eo Ti-Raleigh (Izelvroioù).
 9 tennad-hent Tro Bro-C'hall etre Pluveleg ha Naoned ; trec'h eo Stefan Mutter (Suis).
 28 a viz Mezheven 1985 : dalc'het eo rakredadeg Tro Bro-C'hall e Pluveleg (a-benn d'an eur) ; trec'h eo ar Breizhad Bernard Hinault.
 8 a viz Gouere 1997 : 3e tennad-hent Tro Bro-C'hall etre Vire (Calvados) ha Pluveleg ; trec'h eo Erik Zabel (Alamagn).
 9 a viz Gouere 1997 : loc'hañ a ra 4e tennad-hent Tro Bro-C'hall eus Pluveleg war-du tachenn ar c'hoarioù Puy du Fou (Vañde).
 5 a viz Gouere 2008 : 1 tennad-hent Tro Bro-C'hall etre Brest ha Pluveleg ; trec'h eo Alejandro Valverde (Spagn).
 12 a viz Gouere 2015 : 9 tennad-hent Tro Bro-C'hall etre Gwened ha Pluveleg (a-benn d'an eur dre skipailh) ; trec'h eo ar skipailh amerikan BMC Racing Team.

Liammoù diavaez 

  Pluveleg war lec'hienn Geobreizh

Dave ha notennoù 

Kumunioù ar Mor-Bihan
Kumunioù Bro Wened
Emsavadeg ar Bonedoù ruz
Kumunioù bet krouet er Mor-Bihan e 1790
Tud lakaet d'ar marv gant al lu alaman e kreñvlec'h Pentevr e 1944